Ungarns flaggUngarns flagg
**Ungarn** hadde i mange år fram til slutten av 1980-tallet skihoppere i internasjonale mesterskap, Hoppuka og verdenscupen. De ungarske hopperne greide imidlertid bare svært unntaksvis å plassere seg på den øverste halvdelen av resultatlistene. I dag (2010) har landet bare noen få aktive skihoppere.

Historie
--------

Skihopping på plast i Svábhegy, Budapest 1958.  
Foto: Zoltán Lencse / Fortepan
Det første hopprennet i Ungarn ble arrangert i 1909, fire år før det ungarske skiforbundet ble stiftet. På 1930-tallet ble det bygd hoppbakker flere steder i landet. En stund under 2. verdenskrig var den polske skihopperen Stanisław Marusarz flyktning i Ungarn, og under dekknavn fungerte han der som trener og planla flere hoppbakker.

Skihoppere
----------

Ungarns beste plassering i VM eller OL er László Gellérs 19.-plass (av 58 deltakere) i storbakken i OL i Grenoble (Saint-Nizier) i 1968. Sándor Darabos ble nummer 28 av 63 deltakere i VM i Vysoké Tatry i 1935. Ingen ungarske skihoppere har deltatt i OL eller VM (senior) siden 1988.

I den tysk-østerrikske hoppuka deltok ungarske hoppere jevnlig fra 1960-tallet. Beste sammenlagtplassering greide László Csávás, som ble nummer 29 i 1962/63. I enkeltrenn hadde László Gellér den beste plasseringen, med 9.-plass i Bischofshofen i 1968. Siste gang ungarske hoppere var med i Hoppuka var i 1989. I verdenscupen greide László Fischer 12.-plass i normalbakken i Lake Placid i 1984. Det er eneste gang en ungarsk skihopper har tatt verdenscuppoeng. (Til og med sesongen 1992/93 fikk bare de 15 beste i verdenscuprenn poeng; etter det har de 30 beste fått poeng.)

Siden 2002 har bare åtte ungarere hoppet internasjonalt, hovedsakelig i FIS-cupen og junior-VM. Éi ungarsk jente har deltatt i internasjonale renn – Borbola Markovics var med i et FIS-renn (sommer-hoppuka) i mellombakken i Bischofshofen i 2004. I 2010 har FIS registrert bare tre aktive ungarske skihoppere.

Ákos Szilágyi i VM 2013.  
Foto: Tadeusz Mieczyński, Skijumping.pl
### Deltakere i OL, VM og VM i skiflyging

* Levente Balatoni: VM 1935
* László Csávás: OL 1964, VM 1962
* Sándor Darabos: VM 1935
* László Fischer: VM 1985 og 1987, VM i skiflyging 1986 og 1988
* Gábor Gellér: VM 1985
* László Gellér: OL 1964 og 1968, VM 1962, 1966 og 1970
* Mihály Gellér: OL 1968, VM 1970
* Ferenc Hemrik: OL 1948
* Endre Kiss: VM 1962 og 1966
* Bertalan Mezô: VM 1954
* Gyula Molnár: VM 1970
* Tamás Sudár: OL 1960
* Béla Szepes: VM 1929
* Ákos Szilágyi: VM 2013 (kvalifisering)
* Peter Kelemen: VM 2015 (kvalifisering, normalbakke)

Hoppbakker
----------

Hoppbakker K80 eller større i UngarnSkihopping i UngarnMátraházaHoppbakker K80 eller større i Ungarn
Ungarns største hoppbakke er en K83-bakke i Mátraháza, som er forfalt og ikke brukbar. Det har også eksistert en K70-bakke ved Budapest. Landets eneste hoppanlegg som er i brukbar stand i dag ligger i Kõszeg, like ved grensa mot Østerrike, der den største bakken er K30.

Kilder
------

* FIS: Skihoppere fra Ungarn[*død lenke*] (ikke fullstendig, besøkt 15. desember 2010)
* Sports Reference: Hungary Ski Jumping Arkivert 30. november 2015 hos Wayback Machine. (olympiaresultater, besøkt 15. desember 2010)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skisprungschanzen-Archiv: Hungary (besøkt 15. desember 2010)
* Magyar Sí Szövetség (Ungarns skiforbund): Történelmünk (ungarsk skihistorie, ungarsk, besøkt 15. desember 2010)
* Skijumping.pl: Egzotyczne skoki narciarskie (s. 7, polsk, besøkt 15. desember 2010)

Andre eksterne lenker
---------------------

* Magyar Sí Szövetség (Ungarns skiforbund) (ungarsk)
* Kőszegi Sport Egyesület – Síugró Szakosztály (Kõszeg Idrettslags skihoppavdeling) (ungarsk)

| * v
* d
* r
Skihopping etter land |
| --- |
| Land ogterritorier | Albania **·** Algerie **·** Andorra **·** Antarktis **·** Argentina **·** Australia **·** Belarus **·** Belgia **·** Bosnia-Hercegovina **·** Bulgaria **·** Canada **·** Chile **·** Colombia **·** Danmark **·** Estland **·** Finland **·** Frankrike **·** Georgia **·** Grønland **·** Hellas **·** Indonesia **·** Irland **·** Island **·** Italia **·** Japan **·** Kasakhstan **·** Kina **·** Kirgisistan **·** Kosovo **·** Kroatia **·** Latvia **·** Liechtenstein **·** Litauen **·** Makedonia **·** Montenegro **·** Nederland **·** New Zealand **·** Norge **·** Polen **·** Romania **·** Russland **·** Serbia **·** Slovakia **·** Slovenia **·** Spania **·** Sri Lanka **·** Storbritannia **·** Sveits **·** Sverige **·** Sør-Georgia **·** Sør-Korea **·** Tsjekkia **·** Tyrkia **·** Tyskland **·** Uganda **·** Ukraina **·** Ungarn **·** USA **·** Østerrike |  |
| Tidligere land | Jugoslavia **·** Sovjetunionen **·** SUS **·** Tsjekkoslovakia **·** Vest-Tyskland **·** Øst-Tyskland |